LIIKUNNAN JA URHEILUN TOIMIHENKILÖT JHL ry

VUOSIKERTOMUS 2022

YLEISTÄ Kertomusvuonna oli Liikunnan ja urheilun toimihenkilöt ry:n yhdestoista liikunnan alan JHL:n yhdistymisen jälkeen. Vuosi oli lisäksi yhdistyksemme 74 toimintavuosi. Historiikkityöryhmä on jatkanut toimintaansa ja siihen on päätetty lisätä vuosia ja historiikki valmistuu vuonna 2023.

Vuoden 2022 toiminta painottui jäsenistön etujen valvontaan ja muutosneuvot-teluihin. Vuoden 2022 alussa neuvoteltu työehtosopimus irtisanottiin päättymään 31.1.2023, koska vuoden 2023 palkankorotuksista ei päästy sopuun.

HALLINTO Vuoden toimintaan vaikutti edelleen koronaepidemia. Yhdistys järjesti toimintavuoden aikana kaksi sääntömääräistä kokousta. Kevätkokous järjestettiin 23.3.2022 Hotelli Triplassa Helsingissä ja syyskokous järjestettiin 22.11.2022 samassa paikassa, molempiin kokouksiin oli mahdollista osallistua myös etäyhteyksin. Kevätkokous käsitteli vuoden 2021 tilinpäätöksen ja toimintakertomuksen, syyskokous käsitteli vuoden 2022 toiminta- ja taloussuunnitelmat. Jatkossa toivotaan jäsenistön aktiivisuutta vuosikokouksiin osallistumisessa.

Yhdistyksen hallitus kokoontui vuoden aikana neljä kertaa. Päätösvaltaisiin kokouksiin osallistuttiin seuraavasti:

*Stina Koivisto (4) puheenjohtaja*

*Jukka Vilkki (3) varapuheenjohtaja
Reeta Lindeman (1)*

*Jussi Lukula (2)
Katja Mäntylä (4)*

*Kirsi Nurmi-Haikonen (3)
Pirkko Pehkonen (3)*

*Tiiu Tuomi (4)*

*Jarkko Tenkula (3)*

*Leila Hietala (3) taloudenhoitaja*

Yhdistyksellä on lisäksi kolme hallituksen varajäsentä, jotka ovat Katja Arpalo, Jarmo Blomster ja Leila Jäntti.

Hallitus käsitteli kokouksissaan mm. seuraavia asioita: yhdistyksen asiat, liikuntajärjestöjen toimintaan liittyvät kysymykset, Vierumäen lomaviikot, yhdistyksen jäsenten edut ja niiden valvonta, luottamusmiesjärjestelmä sekä palkkausjärjestelmä sekä muut yhdistyksen normaalit toiminnat.

Yhdistyksen jäsenmäärä oli toimintavuoden 2022 lopussa 198 henkilöä. Jäsenten enemmistö on naisia. Vuoden aikana jäsenten määrä väheni edellisestä vuodesta. Yhdistyksen jäsenille suunnattu ajankohtaispäivä keväällä 2022 järjestettiin vasta elokuussa Hotelli Presidentissä. Ohjelmassa oli JHL:n ja oman yhdistyksen ajankohtaiset asiat sekä Stella Polariksen vetämä vuorovaikutuskoulutus.

Yhdistyksen pääluottamusmiehenä toimi Stina Koivisto ja varaluottamusmiehenä Jarkko Tenkula.

TALOUS Yhdistyksen taloudenhoitajana toimi Leila Hietala. Toiminnantarkastajina olivat Päivi Kekäle ja Sirpa Pasanen sekä varatoiminnantarkastajina Aune Luoto ja Pirjo Huttunen. JHL:n jäsenmaksu vuonna 2022 oli 1,00 % bruttopalkasta. Työttömyyskassan osuus jäsenmaksusta oli 0,28 %. JHL palautti jäsenmaksuista yhdistykselle 0,20 %.

Toimintakauden tilinpäätös osoitti 7 762,14 euron ylijäämää.

MUU TOIMINTA

Opintoavustukset

Yhdistyksen jäsenillä on ollut mahdollisuus saada apurahaa omaehtoiseen ammattitietouden ja ammattitaidon kehittämiseen liittyvään koulutukseen sekä JHL:n koulutukseen. Kertomusvuoden aikana ei myönnetty apurahaa.

Vapaa-ajan toiminta

Virikesetelien käyttö on edelleen yksi suosituimmista jäseneduista mitä yhdistyksellä on ollut vuosittain ja siksi niiden ostamista jäsenistön käyttöön jatkettiin. Seteleiden määräksi sovittiin hallituksessa 15 kappaletta vuonna 2022. Seteleiden käyttö väheni edellisen vuoden tasolta.

Vierumäen lomaosake

Vierumäen Loma-Aika Oy:n lomaviikkojen käyttöä jatkettiin. Ko. paikat myönnetään vuosittaisen hakumenettelyn pohjalta jäsenistön käyttöön. Urheiluopistojen vapaapaikkoja ei haettu vuonna 2022.

Yhdistyksen omien vapaa-ajan paikkojen lisäksi jaettiin tietoa JHL ry:n lomakohteista, joita on eri puolella Suomea. JHL ry tiedotti lomakohteistaan sekä niiden hakuajoista omilla verkkosivuillaan.

Huomionosoitukset

Muistamisissa on noudatettu vakiintuneita muotoja. Merkkipäivinä muistettiin jäseniä onnittelukortilla sekä entisiä ja nykyisiä hallituksen jäseniä lahjakortilla á 50 €/henkilö (2). Lisäksi loppuvuodesta muistettiin hallitustyöskentelyn lopettaneita (5). Koko jäsenistöä muistettiin suklaisella joulutervehdyksellä.

TIEDOTUSTOIMINTA

Yhdistyksen tiedotusta on hoidettu infokirjein ja sähköpostitiedottein. Yhdistyksellä on omat netti- ja facebook -sivut.

LIITTEET Tilinpäätös 2022 ja Toiminnantarkastajien lausunto